එම මදුරු විශේෂය බීජ මගින් ශරීරයට පණුවන්ට ඇතුළත් කිරීම සිදුකරන බවද වැඩිදුරටත් ඔහු සඳහන් කළා.කාන්තා සහ පිරිමි භේදයකින් තොරව මෙවැනි රෝගීන් හමුවී තිබෙන බවද වෛද්‍යවරයා වැඩිදුරටත් කියා සිටියා.අද (26) සිදුකළ සැත්කමෙන්  කුඩා දරුවෙකුගේ ශරීරයේ සිටි පණුවන් ඉවත් කිරීම වෛද්‍ය කණ්ඩායම විසින් සාර්ථකව සිදුකරනු ලැබුවා.ලෝකයේ රටවල් ගණනාවකින් මෙවැනි සිද්ධීන් වාර්තා වී තිබෙන බවත් එහෙත් ලංකාවේ  අවස්ථා කිහිපයකදී  ශරීර වල මේ ආකාරයෙන් පණුවන් ජීවත්ව තිබෙන බවද වාර්තා වී ඇතැයි වෛද්‍ය අජිත් අර්ථනායක සඳහන් කළා.මෙම පණු විශේෂය ශරීරයට ඇතුළු වන ආකාරය මෙම පණුවන් පිළිබදව සහ ඔවුන් ජීවත් වන කාල සීමාව පිළිබඳ වත් එමෙන්ම මෙම සතුන් බෝ වෙන ආකාරය පිළිබදවත් පරීක්ෂණ පැවැත්වීම සඳහා ශරීර වලින් ඉවත් කරගත් පණුවන් සහ පණුවන් ජීවත් වූ ශරීර අභ්‍යන්තරයේ තිබූ කෝෂ පේරාදෙණිය විශ්වවිද්‍යාලයේ වෛද්‍ය පීඨයට යැවූ  බව වෛද්‍ය  අර්ථනායක වැඩිදුරටත් සඳහන් කළා.බොහෝ දුරට සම මතුපිටින් ගැටිති මතු වීමෙන් මෙම පණු ගෙඩි අනාවරණය කරගැනීමට හැකියාව පැවතිය ද ශරීර අභ්‍යන්තරයේ මේ ආකාරයෙන් පණු විශේෂය රැඳී සිටියහොත් එකවරම හඳුනා ගැනීමට නොහැකි අවදානම් තත්වයක් පවතින බව ද වෛද්‍යවරු කියා සිටිනවා.විශේෂයෙන් ගෘහස්ථ බල්ලන් පූසන් වැනි සතුන් ගෙන් සහ මදුරුවන්ගෙන් මේ තත්වය බෝවීමේ වැඩි ප්‍රවණතාවයක් දක්නට ඇති බවද වෛද්‍යවරයා වැඩිදුරටත් සඳහන් කළා.එකවරම මේ හා සමානව වැඩි රෝගීන් පිරිසක් දඹුල්ලෙන් වාර්තා වීම පිළිබඳව විශේෂ පරීක්ෂණයක් පැවැත්වීමට ද තම වෛද්‍ය  කණ්ඩායම ඉදිරියේ දී බලාපොරොත්තු වෙන බව ද අර් නායක මහතා වැඩිදුරටත් සඳහන් කළා.මෙම පණු විශේෂය කුඩා  දරුවන්ගේ රහස් ප්‍රදේශයෙන් ඇතුළු වූ අවස්ථාව ද එමෙන්ම ශරීරයේ අත්පාවලින් සහ පපුව ප්‍රදේශවලින් ඇතුළු වූ අවස්ථාද දැක ගැනීමට තිබුණු බවද වෛද්‍යවරු සඳහන් කරනවා.එක් අවස්ථාවක ඇසක රැඳී සිටි අඟල් හයක පමණ පණුවකු සොයාගැනීමට හැකියාව ලැබුණු බවද වෛද්‍යවරු සඳහන් කලා.විශේෂයෙන් දඹුල්ල,හබරණ, ගලේවෙල, සීගිරිය ආදී ප්‍රදේශවලින් රෝගීන්ගේ වාර්තා වීම විශේෂත්වයක් බව ද වෛද්‍යවරු පැවසුවා.